
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟ Σ ΔΕΥΤΕΡΟ _ Αρ. Φύλλου 392 

_ —-“ — 27 Μαΐου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση ισχύος Νομοθεσίας για την αναγκαστική εισ¬ 
δοχή ποιμνίων στις βοσκές κατά τη θερινή κτηνο- 

τροφική περίοδο έτους 1994. 1 

Καθορισμός αποζημίωσης επιτροπών που ορίστηκαν 
με τις Γ2/6423/18.11.93 και Γ2/6424/18.11.93 
αποφάσεις του Υπουργού Εθνικής Παιδείας και 

θρησκευμάτων. 2 

Ανάθεση καθηκόντων επιθεωρήτριας Δημοσίων Έρ¬ 
γων . 3 

Σύσταση Συνδέσμου Κοινοτήτων με την επωνυμία 
«Σύνδεσμος Κοινοτήτων τέως Δήμου Φαλάνθου Ν. 

Αρκαδίας». 4 

Σύσταση Νομικού Προσώπου στην Κοινότητα Δάφνης 
Ν. Ευρυτανίας με την επωνυμία «Σχολική Επιτροπή 

Δημοτικού Σχολείου Δάφνης» Ν. Ευρυτανίας. 5 

Σύσταση Νομικού Προσώπου στην Κοινότητα Λίππας 
Ν. Ιωαννίνων με την επωνυμία «ΠΝΕΥΜΑΤΙΚΟ ΚΕ¬ 
ΝΤΡΟ ΛΙΠΠΑΣ» Νομού Ιωαννίνων. 6 

Τροποποίηση - Συμπλήρωση της Συστατικής πράξης 
του Κοινοτικού Νομικού προσώπου «Εναιαία Σχο¬ 
λική Επιτροπή Γυμνασίου - ΓΕΛ Εξαπλατάνου» Ν. 

Πέλλας. 7 

Συγκρότηση τριμελούς Επιτροπής Ν. 2190/1994 στο 
Ν. Παθολογικό Νοσοκομείο Αθηνών Σπηλιοπούλειο 

«Η Αγία Ελένη. 8 

Σύσταση τριμελούς Επιτροπής του Ν. 2190/1994 (άρ¬ 
θρο 25 παραγρ. 3) στο Εθν. Ίδρυμα Προστασίας 

Κωφαλάλων. 9 

Συγκρότηση τριμελούς Επιτροπής άρθρ. 25 Ν. 

2190/94 στον Κρατικό Παιδικό Σταθμό Ευρώπου . 10 
Συγκρότηση τριμελούς Επιτροπής άρθρου 25 Ν. 
2190/94 στον Κρατικό Παιδικό Σταθμό Κιμμερίων 

Ξάνθης. 11 

Συγκρότηση τριμελούς Επιτροπής άρθρου 26 Ν. 

2190/94 στον Κρατικό Παιδικό Σταθμό Ρυζίων. ... 12 
Σύσταση Ενοριακού Πνευματικού Κέντρου της Ιεράς 
Μητροπόλεως Πατρών στον Ιερό Ναό ΕΙΣΟΔΙΑ της 
ΘΕΟΤΟΚΟΥ Φαρών με την επωνυμία «ΕΝΟΡΙΑΚΟ 
ΠΝΕΥΜΑΤΙΚΟ ΚΕΝΤΡΟ ΦΑΡΩΝ - ΤΑ ΕΙΣΟΔΙΑ 
ΤΗΣ ΘΕΟΤΟΚΟΥ».13 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις 4313.16/3/94/11.4.94 
και 4313.16/2/94/11.4.94 κοινές αποφάσεις Γενι¬ 
κών Γραμματέων Υπουργ. Προεδρίας της Κυβέρνη¬ 
σης και Εμπορικής Ναυτιλίας . 

Διόρθωση σφάλματος στην ΕΡ/779/11.4.94 απόφαση 

Νομάρχη Ηρακλείου . 

Διόρθωση σφάλματος στην 4689/3.12.1993 απόφαση 
Νομάρχη Κοζάνης . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 126711 0) 

Παράταση ισχύος Νομοθεσίας για την αναγκαστική εισ¬ 
δοχή ποιμνίων στις βοσκές κατά τη θερινή κτηνοτρο- 

φική περίοδο έτους 1994. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 13 του Α. Ν. 431 /1968. 

2. Τις προτάσεις των Διευθύνσεων Γεωργίας Νομαρ¬ 
χιών Κράτους που υποβλήθηκαν για την παράταση του μέ¬ 
τρου της αναγκαστικής εισδοχής ποιμνίων στις βοσκές για 
τη θερινή κτηνοτροφική περίοδο έτους 1994. 

3. Την αριθ. 33361/5.9.91 κοινή Υπουργική απόφαση 
περί μεταβίβασης εξουσίας υπογραφής στους Γ ενικούς 
Γραμματείς των Υπουργείων Εσωτερικών και Γεωργίας, 
αποφασίζουμε: 

Παρατείνουμε την ισχύ -της σχετικής Νομοθεσίας που 
διαμορφώθηκε με τα Ν. Δ/τα 3889/1958, 3958/1959, 
4098/1960, 4424/1964, το Ν. 4493/66 ως και με την 
αριθ. 198/1966 πράξη του Υπουργικού Συμβουλίου για 
την αναγκαστική εισδοχή ποιμνίων στις βοσκές κατά τη 
θερινή κτηνοτροφική περίοδο έτους 1994 για τις περιοχές 
των κατωτέρω Νομών της χώρας, ήτοι: 

1) Αττικής. 

2) Ανατολικής Αττικής. 

3) Αχαΐας. 

4) Βοιωτίας μόνο για το λειβάδι κάτω Τσέρεσι Κοινότη¬ 
τας Δαυλείας. 

5) Ημαθίας. 

6) Ιωαννίνων. 

7) Καστοριάς, μόνο για τις βοσκές Λιβαδοτόπι με εξαί¬ 
ρεση του τμήματος που αποδόθηκε με το Ν. 1540/1985 
στους Πολιτικούς πρόσφυγες Πεύκο, Περιστεράς, Γλυκο- 
νερίου, Μυροβλήτη και Ζούγουλη. 

8) Κορινθίας για τις βοσκές του λειβαδιού Κούτσουρα - 
Καστανοβούνι της Ιερός Μονής Αγίου Γεωργίου Φενεού. 

9) Κυκλάδων, μόνο για το βοσκότοπο Μακρονήσου κυ¬ 
ριότητας Κοινότητας Κορρησίας Κέας με εξαίρεση του 
τμήματος της παραλίας μέχρι κορυφογραμμής της Ν.Δ. 
πλευράς της ανωτέρω νήσου, το οποίο περελαμβάνει τις 
παλιές εγκαταστάσεις Στρατοπέδου με μικρά αλσύλια. 

10) Λαρίσης μόνο για τη βοσκή Μετόχι Σπαρμού Ελασ- 
σόνος ιδιοκτησίας Ο.Δ.Ε.Π. 

11) Λέσβου. 

12) Πέλλης (Διεύθυνση Γεωργίας Εδέσσης) μόνο για τις 
βοσκές Χαραμίτσα, Κουτσούμπεη και Δουϊδίτσα. 

13) Πιερίας. 

14) Ρεθύμνης, μόνο για το βοσκότοπο κυριότητας Πρα¬ 
κτικού Γεωργικού Σχολείου Ασωμάτων Αμορίου. 

15) Φλωρίνης μόνο για τις βοσκές Πισσοδερίου και Κα¬ 
ρύων (οικ. Οξυάς και Σφήκας). 

Η σχετική αίτηση των ενδιαφερομένων θα πρέπει να 
υποβληθεί στον οικείο Νομάρχη, σε 30 ημέρες από τη δη¬ 
μοσίευση της παρούσας απόφασης στην Εφημερίδα της 
Κυβέρνησης. 

Επίσης η σχετική για την αναγκαστική εισδοχή απόφαση 
του οικείου Νομάρχη θα πρέπει να εκδοθεί ύστερα από 
έγγραφη βεβαίωση της τοπικής Δασικής Αρχής, ότι η 
έκταση δεν είναι αναδασωτέα και δεν απαγορεύεται η βο¬ 
σκή, σε προθεσμία 30 ημερών από τη λήξη της προθε¬ 
σμίας υποβολής αιτήσεως από τους ενδιαφερομένους. 

Σημειώνεται τέλος ότι το μέτρο της αναγκαστικής εισ¬ 
δοχής δεν έχει εφαρμογή σε εκτάσεις που κηρύχθηκαν 
αναδασωτέες (άρθρο μόνο παρ. 5 Ν. 4493/1965( σε 
εκτάσεις στις οποίες απαγορεύεται η βοσκή βάσει διατά¬ 
ξεων των περί Δασών Νόμων, στην περίπτωση του άρθρου 
18 παρ. 8 του Ν. 1734/1987 «περί βοσκοτόπων» καθώς 
και στις περιπτώσεις για τις οποίες διαλαμβάνεται το άρ¬ 
θρο 28 του Ν. 2040/1992 (ΦΕΚ 70Α/23.4.1992). 

Κάλυψη διαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαΐου 1994 

Με Εντολή Υπουργών 

Οι Γ ενικοί Γ ραμματείς 
ΕΣΩΤΕΡΙΚΩΝ ΓΕΩΡΓΙΑΣ 

θ. ΤΣΙΟΚΑΣ ΣΤ. ΜΑΡΙΝΙΔΗΣ 


Αριθ. Γ2/2578 (2) 

Καθορισμός αποζημίωσης επιτροπών που ορίστηκαν με 

τις Γ2/6423/18.11.93 και Γ2/6424/18.11.93 αποφά¬ 
σεις του Υπουργού Εθνικής Παιδείας και θρησκευμά¬ 
των. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

1. Τις διατάξεις του άρθρου 5 του Ν. 1351 /1993 «Εισα¬ 
γωγή σπουδαστών στην Τριτοβάθμια Εκπαίδευση και άλ¬ 
λες διατάξεις». 

2. Τις διατάξεις της παρ. 1 του άρθρου 61 και της πρα. 4 
του άρθρου 55 του Ν. 1566/85 «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης». 

3. Τις διατάξεις του Ν. 789/70 (ΦΕΚ 293 Α). 

4. Τις διατάξεις του άρθρου 21 του Ν. 1966/91 «Περί 
μεταγγραφής φοιτητών ΑΕΙ και σπουδαστών ΤΕΙ και άλλες 
διατάξεις». 

5. Την αριθμ. Γ2/4590/6.8.92 (ΦΕΚ 538 τ. Β726.8.92) 
απόφαση του ΥΠΕΠΘ «Κριτήρια και διαδικασία επιλογής 
ιδιωτικών ως σπουδαστών στην ΠΑΤΕΣ/ΣΕΛΕΤΕ». 

6. Τις αριθμ. Γ2/6423/18.11.93 και Γ2/6424/18.11.93 
αποφάσεις του ΥΠΕΠΘ με τις οποίες συγκροτήθηκαν οι 
επιτροπές: 

α. Για την αξιολόγηση ή επαναξιολόγηση όλων των αιτή¬ 
σεων προσφυγής «θεραπείας» που υποβλήθηκαν νόμιμα 
μέχρι 31.12.92 και 

β. Γ ια τον έλεγχο εκείνων των περιπτώσεων αιτήσεων 
«θεραπείας» υποψηφίων που με προηγούμενες αποφά¬ 
σεις είχαν προωθηθεί και εγγράφει στην ΠΑΤΕΣ/ 
ΣΕΛΕΤΕ. 

7. Την αριθμ. 8/31.3.94 (θέμα 6) Πράξη του Δ.Σ. της 
ΣΕΛΕΤΕ που αφορά το ανωτέρω θέμα. 

8. Από τις διατάξεις των αποφάσεων αυτών προκαλείται 
δαπάνη ύψους επτακοσίων εξήντα χιλιάδων (760.000) 
δρχ. 

Γ ια την ανωτέρω δαπάνη έχει προβλεφθεί πίστωση στον 
Τακτικό Προϋπολογισμό της ΣΕΛΕΤΕ, οικ. έτους 1994, 
Κ.Α. 0268, αποφασίζουμε: 

1. Καθορίζουμε εφάπαξ αποζημίωση του Προέδρου, 
των μελών και του Γραμματέα της κάθε μιας των επιτρο¬ 
πών που ορίστηκαν με τις Γ2/6423/18.11.93 και Γ2/ 
6424/18.11.93 αποφάσεις του Υπουργού Εθνικής Παι¬ 
δείας και θρησκευμάτων για την αξιολόγηση ή επαναξιο¬ 
λόγηση των αιτήσεων προσφυγής και ελέγχου των δικαιο- 
λογητικών των σπουδαστών της ΠΑΤΕΣ/ΣΕΛΕΤΕ ως εξής: 

α. Στον Πρόεδρο και στα μέλη της καθεμιάς επιτροπής 
σε ογδόντα χιλιάδες (80.000) δραχμές. 

β. Στο Γ ραμματέα της καθεμιάς Επιτροπής σε εξήντα χι¬ 
λιάδες (60.000) δραχμές. 

2. Η αποζημίωση αυτή καταβάλλεται σε βάρος των πι¬ 
στώσεων του Προϋπολογισμού της ΣΕΛΕΤΕ Κ.Α.0268. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 10 Μαΐου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑ ΚΑΙ ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ Δ. ΦΑΤΟΥΡΟΣ 

'-♦- 

Αριθ. Δ16α/311 /2/284/ΑΦ (3) 

Ανάθεση καθηκόντων επιθεωρήτριας Δημοσίων Έργων 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις: 

1. Τις διατάξεις του άρθρου 2 2 του Ν. 1418/84. 

2. Την από 19.4.94 αίτηση της ενδιαφερομένης υπαλ¬ 
λήλου. 

3. Την αριθ 71/1993 απόφαση του Πρωθυπουργού για 
τον καθορισμό αρμοδιοτήτων του αναπληρωτή Υπουργού 
ΠΕ.ΧΩ.Δ.Ε., αποφασίζουμε: 

Αναθέτουμε καθήκοντα επιθεωρήτριας Δημοσίων Έρ¬ 
γων με πενταετή θητεία στην υπάλληλο της Γενικής Γραμ- 
ματείας Δημοσίων Έργων/ΥΠΕΧΩΔΕ Αθηνά Μωραΐτη, 
Αρχ. Μηχ/κό με βαθμό Α'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαΐου 1994 

Ο ΑΝΑΠΛ. ΥΠΟΥΡΓΟΣ 

Γ. ΣΟΥΛΑΔΑΚΗΣ 

-φ- 

Αριθ. 6688 (4) 

Σύσταση Συνδέσμου Κοινοτήτων με την επωνυμία «Σύν¬ 
δεσμος Κοινοτήτων τέως Δήμου Φαλάνθου Ν. Αρκα¬ 
δίας». 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1. Τις διατάξεις του άρθρου 190 του Π.Δ. 323/89. 

2. Τις αριθ. 8/94,8/94, 4/94,9/94,4/94,8/94 και 5/94 
νομότυπες αποφάσεις των κοινοτικών συμβουλίων, Χρυ- 
σοβιτσίου, Ροεινού, Τσελεπάκου, Σιλίμνας, Μαινάλου, 
Πιάνας και Αλωνίσταινας αντίστοιχα για την σύσταση Συν¬ 
δέσμου με την επωνυμία «Σύνδεσμος Κοινοτήτων τέως 
Δήμου Φαλάνθου». 

3. Την αριθ. 16718/25.9.91 απόφαση εξουσιοδότηση 
για υπογραφή αποφάσεων και λοιπών πράξεων Νομάρχη, 
«Με εντολή Νομάρχη» αποφασίζουμε: 

1. Συνιστούμε Σύνδεσμο Κοινοτήτων με την επωνυμία 
«Σύνδεσμος Κοινοτήτων τέως Δήμου Φαλάνθου» στον 
οποίο συμμετέχουν οι κοινότητες Χρυσοβιτσίου, Ροεινού, 
Τσελεπάκου, Σιλίνας, Μαινάλου, Πιάνας καΓΑλωνίσταινας 
του Νομού Αρκαδίας. 

2. Σκοπός του Συνδέσμου είναι ο σχεδιασμός και η κα¬ 
τάρτιση προγραμμάτων και μεθόδων για την ανάπτυξη του 
ευρύτερου χώρους τους. 

3. Έδρα του Συνδέσμου ορίζεται η Τρίπολη. 

4. Η χρονική διάρκεια του Συνδέσμου ορίζεται σε πέντε 
(5) χρόνια. 

5. Έσοδα του Συνδέσμου, ετήσια εισφορά των Κοινοτή¬ 
των μελών του που ανέρχεται σε ποσοστό (ένα) 1 % επί 
των τακτικών εσόδων που πραγματοποίησαν τον προη¬ 
γούμενο χρόνο. 

6.0 Σύνδεσμος διοικείται σύμφωνα με τις διατάξεις του 


άρθρου 191 του Π.Δ. 323/89. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού των κοινοτήτων 
μελών του Συνδέσμου σε βάρος του Κ.Α. 2.211.1 του 
προϋπολογισμού τους, της οποίας το ύψος δεν μπορεί να 
προσδιορισθει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 16 Μαΐου 1994 
Ο Νομάρχης 

ΑΝΑΣΤΑΣΙΟΣ ΧΩΡΕΜΗΣ 

-Φ- 

Αριθ. ΕΣ 2988 (5) 

Σύσταση Νομικού Προσώπου στην Κοινότητα Δάφνης Ν. 

Ευρυτανίας με την επωνυμία «Σχολική Επιτροπή Δημο¬ 
τικού Σχολείου Δάφνης» Ν. Ευρυτανίας. 

Ο ΝΟΜΑΡΧΗΣ ΕΥΡΥΤΑΝΙΑΣ 

Έχοντας υπόψη: 

1. Τις διατάξεις: 

α) Την παραγρ. 8-15 του άρθρου 5 του Ν. 1894/90, «Για 
την Ακαδημία Αθηνών και άλλες εκπαιδευτικές διατάξεις» 
(Α’ 110) και 

β) Του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989) (Α' 146). 

2. Την 15/1994 απόφαση του Κοινοτικού Συμβουλίου 
Δάφνης του Νομού Ευρυτανίας για σύσταση σχολικής επι¬ 
τροπής, αποφασίζουμε: 

1. Συνιστούμε στην Κοινότητα Δάφνης του Νομού Ευ¬ 
ρυτανίας ίδιο νομικό πρόσωπο με την επωνυμία Σχολική 
Επιτροπή Δημοτικού Σχολείου Δάφνης. 

Η συνιστώμενη με την απόφαση αυτή σχολική επιτροπή 
διοικείται από δμελές διοικητικό συμβούλιο, αποτελού- 
μενο από: 

1) Τον εκάστοτε Δ/ντή του Δημοτικού Σχολείου Δάφ¬ 
νης, ως Πρόεδρο της Σχολικής Επιτροπής. 

2) Τον εκάστοτε Πρόεδρο της Κοινότητας. 

3) Δύο (2) Κοινοτικούς Συμβούλους. 

4) Τον εκάστοτε εκπρόσωπο του συλλόγου γονέων και 
κηδεμόνων. 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς, αναλωσί¬ 
μων υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ- 

γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαία 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Δάφνης, 
γ) Κάθε είδους εισφορές, δωρεές, κληρονομιές και 
κληροδοσίες. 

6. Από τις διατάξεις της απόφασης αυτής δεν προκαλεί- 
ται δαπάνη εις βάρος του προϋπολογισμού της Κοινότη¬ 
τας. 

7. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρπενήσι, 11 Μαΐου 1994 
Ο Νομάρχης 

ΘΥΜΙΟΣ ΠΑΠΑΒΑΣΙΛΕΙΟΥ 
-♦-- 

Αριθ. ΕΣ. 12817 (6) 

Σύσταση Νομικού Προσώπου στην Κοινότητα Λίππας Ν. 
Ιωαννίνων με την επωνυμία «ΠΝΕΥΜΑΤΙΚΟ ΚΕΝΤΡΟ 
ΛΙΠΠΑΣ» Νομού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89), όπως αυτές τροποποιήθηκαν με τις όμοιες του Ν. 
2130/93 άρθρο 11. 

2. Την 17/1994 απόφαση του Κοινοτικού Συμβουλίου 
Λίππας, αποφασίζουμε: 

1. Συνιστούμε ίδιο Νομικό Πρόσωπο με την επωνυμία 
«ΠΝΕΥΜΑΤΙΚΟ ΚΕΝΤΡΟ ΛΙΠΠΑΣ» στην Κοινότητα Λίπ¬ 
πας του Νομού Ιωαννίνων. 

2. Σκοπός του Νομικού Προσώπου είναι: 

α) Η δημιουργία και ανάπτυξη κάθε μορφής πνευματι¬ 
κής και πολιτιστικής δραστηριότητας στην περιοχή της 
Κοινότητας. 

β) Η δημιουργία της αναγκαίας πολιτιστικής υποδομής, 
γ) Η έρευνα και προώθηση για δημόσια συζήτηση των 
προβλημάτων που απασχολούν τους κατοίκους της Κοινό¬ 
τητας και κυρίως τους νέους. 

δ) Η δημιουργική προσφορά των κατοίκων της Κοινότη¬ 
τας στην κοινωνική πρόοδο του τόπου. 

ε) Η υποστήριξη και διάδοση της σύγχρονης καλλιτεχνι¬ 
κής και πνευματικής δημιουργίας. 

στ) Η εξασφάλιση των προϋποθέσεων για την ολό¬ 
πλευρη ανάπτυξη των δημιουργικών ικανοτήτων στις τέ¬ 
χνες, σε συνεργασία με όλους τους πολιτιστικούς φορείς 
και τα ερασιτεχνικά συγκροτήματα. 

ζ) Η παροχή εκπαιδευτικών, επιμορφωτικών και ψυχα¬ 
γωγικών υπηρεσιών. 

Οι σκοποί αυτοί θα επιδιώκονται με σεμινάριο, διαλέ¬ 
ξεις, συναυλίες, ψυχαγωγικές εκδηλώσεις, προβολές ται¬ 
νιών καθώς και συγκεντρώσεις λαογραφικού υλικού. 


3. Το Νομικό Πρόσωπο θα στεγαστεί στην αίθουσα του 
Δημοτικού Σχολείου Άνω Λίππας μέχρι να ανεγερθεί το 
κτίριο για το σκοπό αυτό. 

4. Πόροι του Νομικού Προσώπου θα είναι: 

α) Η ετήσια συνδρομή από μέρους της Κκοινότητας πο¬ 
σού 50.000 δρχ., η οποία θα αυξάνεται κάθε χρόνο, ανά¬ 
λογα με τα έσοδα της Κοινότητας. Το Κοινοτικό Συμβού¬ 
λιο με απόφασή του κατά την κατάρτιση του ετήσιου 
προϋπολογισμού έχει το δικαίωμα ανάλογα με τα έσοδα 
και τις ανάγκες της Κοινότητας και εκτιμώντας το προ- 
σφερόμενο έργο του Πνευματικού Κέντρου να εγγράφει 
στον προϋπολογισμό επιχορήγηση η οποία θα αυξομειώ- 
νεται με τον ανωτέρω τρόπο. 

β).Οι κάθε είδους συνδρομές, εισφορές, δωρεές, κλη¬ 
ρονομιές. 

γ) Οι πρόσοδροι από την ίδια αυτού περιουσία, 
δ) Οι εισπράξεις από το αντίτιμο των υπηρεσιών που πα¬ 
ρέχονται από το Νομικό Πρόσωπο, 
ε) Κάθε είδους παροχή ή άλλη νόμιμη πρόσοδος. 

5. Το Νομικό Πρόσωπο θα διοικείται από 5/μελές Διοι¬ 
κητικό Συμβούλιο που απαρτίζεται από: 

α) Τον εκάστοτε Πρόεδρο της Κοινότητας, 
β) Από δύο Κοινοτικούς Συμβούλους, 
γ) Από τους εκάστοτε Προέδρους της Αδελφότητας 
Λιππιτών και του Εκπ/κού Συλλόγου Κάτω Λίππας. 

Τα μέλη του Διοικητικού Συμβουλίου του Ν.Π. ορίζονται 
από το Κ.Σ. με απόφασή του. 

Το Διοικητικό Συμβούλιο εκλέγει στην αρχή κάθε έτους 
από τα μέλη του τον αντιπρόεδρο, τον γραμματέα και τον 
έφορο αυτού. Η θητεία του Διοικητικού Συμβουλίου ακο¬ 
λουθεί την κοινοτική περίοδο. 

Το Νομικό Πρόσωπο εκπροσωπείται στα δικαστήρια και 
σε κάθε άλλη αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

Κάλυψη δαπάνης: Από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Κοινότητας Λίππας ύψους 50.000 δρχ. για το έτος 
1994, που θα βαρύνει τον Κ.Α. 211.1, η οποία θα αυξάνε¬ 
ται κάθε έτος ανάλογα με τα έσοδα της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 11 Μαΐου 1994 

Ο Νομάρχης 

ΑΧΙΛΛΕΑΣ ΚΟΛΙΟΥΣΗΣ 

-♦- 

Αριθ. 391 0 (7) 

Τροποποίηση - Συμπλήρωση της Συστατικής πράξης του 
Κοινοτικού Νομικού προσώπου «Εναιαία Σχολική Επι¬ 
τροπή Γυμνασίου - ΓΕΛ Εξαπλατάνου» Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Την αριθμ. 13922/3.12.1990 (ΦΕΚ 809/28.12.90) 
απόφασή μας, με το οποίο συστήσαμε το εν θέματι Νομικό 
Πρόσωπο. 

2. Τις διατάξεις του άρθρ. 137 του Π.Δ. 323/89 (Δ.Κ.Κ.) 
όπως αυτές τροποποιήθηκαν και συμπληρώθηκαν με τις 
διατάξεις του άρθρου 11 του Ν. 2130/90. 

3. Τις διατάξεις του άρθρ. 5 παρ. 8 του Ν. 1894/90 
(ΦΕΚ 110/Α/27.8.90). 

4. Την αριθμ. 315/31.5.1990 γνωμοδότηση του Νομι¬ 
κού Συμβουλίου του Κράτους με την οποία γίνεται δεκτό 
ότι: 

α) Οι σχολικές Επιτροπές του άρθρου 5 παρ. 8 του Ν. 
1894/90 αποτελούν Νομικά Πρόσωπα Δημοσίου Δικαίου 
και 

β) Οι εκπρόσωποι των Μαθητικών Κοινοτήτων που συμ¬ 
μετέχουν ισότιμα στο Δ.Σ. των Σχολικών Επιτροπών έχουν 
δικαίωμα ψήφου κατά την λήψη αποφάσεων του Δ.Σ. και 
συνυπολογίζεται για την απαρτία και πλειοψηφία. 

5. Την αριθμ. 38/1994 νόμιμα ληφθείσα απόφαση του 
Κ.Σ. Εξαπλατάνου «περί συμπληρώσεως της αριθμ. 92/90 
όμοιας απόφασης του Κ.Σ. που αφορά την σύσταση Νομι¬ 
κού Προσώπου (Ενιαία Σχολική Επιτροπή Γυμνασίου - 
ΓΕΛ)», αποφασίζουμε: 

1. Τροποποιούμε - Συμπληρώνουμε την παρ. 3 της 
αριθμ. 13922/3.12.1990 αποφάσεώς μας «περί συστά- 
σεως κοινοτικού Νομικού Προσώπου με την επωνυμία 
Ενιαία Σχολική Επιτροπή Γυμνασίου - ΓΕΛ Εξαπλατάνου» 
ως ακολούθως: 

«Το Νομικό Πρόσωπο διοικείται από 9μελές διοικητικό 
συμβούλιο αποτελούμενο από: 

α. Από δύο Κοινοτικούς Συμβούλους.. 

β. Από τον εκάστοτε Δ/ντή του Γ ενικού Λυκείου Εξα¬ 
πλατάνου. 

γ. Από τον εκάστοτε Δ/ντή του Γ υμνασίου Εξαπλατά¬ 
νου. 

δ. Από τον Πρόεδρο του Συλλόγου Γονέων και Κηδεμό¬ 
νων του Λυκείου. 

ε. Από ένα ευϋπόληπτο κάτοικο της Κοινότητας. 

στ. Από τον πρόεδρο του Συλλόγου Γ ονέων και Κηδεμό¬ 
νων του Γ υμνασίου. 

ζ. Από τους εκάστοτε εκπροσώπους του 1 δμελούς Διοι¬ 
κητικού Συμβουλίου της Μαθητικής Κοινότητας του Γ υ¬ 
μνασίου - Γ.Ε.Λ. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού της Κοιν/τας 
Εξαπλατάνου. 

3. Κατά τα λοιπά ισχύει ως έχει η αριθμ, 13922/ 
3.12.1990 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 14 Απριλίου 1994 
Ο Νομάρχης 

ΧΡ. ΓΕΩΡΓΑΚΟΠΟΥΛΟΣ 
— -Φ - 

Αριθ. ΕΣ. 928 (8) 

Συγκρότηση τριμελούς Επιτροπής Ν. 2190/1994 στο Ν. 

Παθολογικό Νοσοκομείο Αθηνών Σπηλιοπούλειο «Η 

Αγία Ελένη» 

Ο ΠΡΟΕΔΡΟΣ ΤΟΥ Δ.Σ. 

Έχοντας υπόψη: 

α. Τις διατάξεις του Ν. 2190/94 άρθρο 25 παράγραφος 
3 «σύσταση ανεξάρτητης αρχής για την επιλογή προσωπι¬ 
κού και θεμάτων διοίκησης». 

β) Το υπ’ αριθ. 194/18.3.1994 έγγραφο της ΠΟΕΔΗΝ. 

Συγκροτούμε Τριμελή Επιτροπή η οποία θα εισηγηθεί 


για την επαναπρόσληψη των απολυθέντων κατά τις διατά¬ 
ξεις του Ν. 1882/90 άρθρο 44 παράγραφοι 1 -7-8. 

Από τις διατάξεις της παρούσας δεν προκύπτει δαπάνη 
σε βάρος του προϋπολογισμού του Νοσοκομείου από τις 
συνεδριάσεις της Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 1994 

Ο Πρόεδρος 

ΣΩΤ. ΖΩΤΟΣ 

- ♦- 

Αριθ. 635/Φ4 (9) 

Σύσταση τριμελούς Επιτροπής του Ν. 2190/1994 (άρθρο 

25 παραγρ. 3) στο Εθν. Ίδρυμα Προστασίας Κωφαλά¬ 
λων. 

Ο ΠΡΟΕΔΡΟΣ ΤΟΥ Δ.Σ. 

ΤΟΥ ΕΙΠΚ 

Έχοντας υπόψη: 

1. Τις διατάξεις του άρθρου 25 παραγρ. 3 του Ν. 2190/ 
1994. 

2. Τις διατάξεις του Διατάγματος 703/72. 

3. Το αριθμ. 194/23.3.1994 έγγραφο της ΠΟΕΔΗΝ, 
αποφασίζουμε: 

1. Συνιστούμε τριμελή επιτροπή αποτελούμενη από 
τους εξής: 

α. Τον Πρόεδρο του Δ.Σ. του ΕΙΠΚ. 

β. Εκπρόσώπο της αρμόδιας συνδικαλιστικής οργάνω¬ 
σης. 

γ. Υπάλληλο του ΕΙΠΚ. 

2. Έργο της Επιτροπής είναι η επανεκτίμηση των υπη¬ 
ρεσιακών αναγκών, σύμφωνα με τις διατάξεις της παρ. 3 
του άρθρου 25 του Ν. 2190/1994 για την επαναπρόσ¬ 
ληψη των απολυθέντων υπαλλήλων κατά τις διατάξεις του 
άρθρου αυτού, από το Ίδρυμα. 

3. Από τις διατάξεις της παρούσας δεν επιβαρύνεται ο 
προϋπολογισμός του Ιδρύματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 1994 

Ο Πρόεδρος 

ΝΙΚ. ΒΡΥΩΝΗΣ 

-♦- 

( 10 ) 

Συγκρότηση τριμελούς Επιτροπής άρθρ. 25 Ν. 2190/94 

στον Κρατικό Παιδικό Σταθμό Ευρώπου 

Ο ΠΡΟΕΔΡΟΣ 

ΤΟΥ ΚΡΑΤΙΚΟΥ ΠΑΙΔΙΚΟΥ ΣΤΑΘΜΟΥ ΕΥΡΩΠΟΥ 
Έχοντας υπόψη: 

1. Τις διατάξεις του άρθρου 25 παραγρ. 3 του Ν. 2190/ 
3.3.1994 «περί συστάσεως ανεξάρτητης αρχής για επι¬ 
λογή προσωπικού και ρύθμιση θεμάτων διοίκησης». 

2. Το γεγονός ότι έχει υποβληθεί στον Κρατικό Παιδικό 
Σταθμό μία αίτηση απολυθέντος προσωπικού με την 
οποία ζητείται η επαναπρόσληψή του, αποφασίζουμε: 

Συγκροτούμε τριμελή Επιτροπή του άρθρου 25 παρ. 3 
του Ν. 2190/94, για την διατύπωση της σχετικής εισήγη- 

σης προς τον Υπουργό Εργασίας αποτελούμενη από: 

1. Ένα υπάλληλο της Κοινότητας Ευρώπου, ως Πρόε¬ 
δρο, με αναπληρωτή υπάλληλο της ιδίας Κοινότητας. 

2. Έναν υπάλληλο του Δασαρχείου με αναπληρώτρια 
Νηπιαγωγό του Νηπιαγωγείου Ευρώπου. 

3. Έναν εκπρόσωπο της Ομοσπονδίας εργαζομένων 
Ιδιωτικού Δικαίου στο Δημόσιο, ως μέλος, με αναπληρωτή 
εκπρόσωπο του ίδιου φορέα. 

4. Από τις διατάξεις της παρούσης απόφασης δεν προ- 
καλείται δαπάνη σε βάρος του Δημοσίου ή άλλου φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Εύρωπος, 11 Μαίου 1994 
Ο Πρόεδρος 

ΧΑΡΑΛΑΜΠΟΣ ΤΟΚΑΛΑΚΗΣ 
-♦- 

Αριθ. 48 (11) 

Συγκρότηση τριμελούς Επιτροπής άρθρου 25 Ν. 2190/94 

στον Κρατικό Παιδικό Σταθμό Κιμμερίων Ξάνθης. 

Ο ΠΡΟΕΔΡΟΣ ΤΟΥ Δ.Σ. 

ΤΟΥ ΚΡΑΤΙΚΟΥ ΠΑΙΔΙΚΟΥ ΣΤΑΘΜΟΥ ΚΙΜΜΕΡΙΩΝ 
ΞΑΝΘΗΣ 

Με την υπ' αριθ. 48/10.4.1994 απόφασή του συγκρό¬ 
τησε Τριμελή Επιτροπή του άρθρου 25 του Ν. 2190/1994 
η οποία εγκρίθηκε με την Δ.Σ. 1293/22.4.1994 απόφαση 
του Νομάρχη Ξάνθης και η οποία αποτελείται: 

1) Από ένα (1) μόνιμο υπάλληλο του κλάδου ΔΕ Διοικητι¬ 
κού - Λογιστικού της Δ/νσης Πρόνοιας Νομαρχίας Ξάνθης. 

2) Από ένα (1) μόνιμο υπάλληλο του κλάδου ΤΕ Νηπιο- 
βρεφοκόμων του Κρατικού Παιδικού Σταθμού Κιμμερίων 
Ξάνθης και 

3) Από μία (1) υπάλληλο η οποία έχει ορισθεί από τον 
Πανελλήνιο Σύνδεσμο Ιδιωτικού Βοηθητικού Προσωπικού 
Παιδικών Σταθμών. 

Από τις διατάξεις της παρούσας δεν δημιουργείται δα¬ 
πάνη σε βάρος του προϋπολογισμού του Κρατικού Παιδι¬ 
κού Σταθμού Κιμμερίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 10 Απριλίου 1994 
Ο Πρόεδρος 

ΘΕΟΔΟΥΛΟΣΘΕΟΔΟΥΛΟΥ 
-♦- 

Αριθ. 24 (12) 

Συγκρότηση τριμελούς Επιτροπής άρθρου 25 Ν. 2190/94 

στον Κρατικό Παιδικό Σταθμό Ρυζίων. 

Ο ΠΡΟΕΔΡΟΣ 

ΤΟΥ ΚΡΑΤΙΚΟΥ ΠΑΙΔΙΚΟΥ ΣΤΑΘΜΟΥ ΡΥΖΙΩΝ 
Έχοντας υπόψη: 

1. Τις διατάξεις του άρθρου 25 του Ν. 2190/3.3.1994 
«περί συστάσεως ανεξάρτητης αρχής για επιλογή προσω¬ 
πικού και ρύθμιση θεμάτων διοίκησης». 

2. Το γεγονός ότι έχει υποβληθεί στον Κρατικό Παιδικό 
Σταθμό μία αίτηση απολυθέντος προσωπικού με την 
οποία ζητείται η επαναπρόσληψή του, αποφασίζουμε: 

Συγκροτούμε τριμελή Επιτροπή του άρθρου 25 παρ. 3 
του Ν. 2190/94, για την διατύπωση της σχετικής εισήγη¬ 


σης προς τον Υπουργό Εργασίας αποτελούμενη από: 

1. Ένα υπάλληλο της Κοινότητας Ρυζίων, ως Πρόεδρο, 
με αναπληρωτή υπάλληλο της ιδίας Κοινότητας. 

2. Έναν εκπαιδευτικό ως μέλος με αναπληρωτή υπάλ¬ 
ληλο του ίδιου φορέα. 

3. Έναν εκπρόσωπο της Ομοσπονδίας εργαζομένων 
Ιδιωτικού Δικαίου στο Δημόσιο, ως μέλος, με αναπληρωτή 
εκπρόσωπο του ιδίου φορέα. 

4. Από τις διατάξεις της παρούσης απόφασης δεν προ- 
καλείται δαπάνη σε βάρος του Δημοσίου ή άλλου φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρύζια, 10 Μαΐου 1994 
Ο Πρόεδρος 

ΒΑΣΙΛΕΙΟΣ ΔΕΜΕΡΤΖΗΣ 
-♦- 

Αριθ. 244 (13) 

Σύσταση Ενοριακού Πνευματικού Κέντρου της Ιεράς Μη- 

τροπόλεως Πατρών στον Ιερό Ναό ΕΙΣΟΔΙΑ της ΘΕΟ¬ 
ΤΟΚΟΥ Φαρών με την επωνυμία «ΕΝΟΡΙΑΚΟ ΠΝΕΥ¬ 
ΜΑΤΙΚΟ ΚΕΝΤΡΟ ΦΑΡΩΝ - ΤΑ ΕΙΣΟΔΙΑ ΤΗΣ ΘΕΟ¬ 
ΤΟΚΟΥ». 

Ο ΜΗΤΡΟΠΟΛΙΤΗΣ ΠΑΤΡΩΝ 
Έχοντας υπόψη: 

α) Τις διατάξεις των άρθρων 1 και 29 του Ν. 590/1977 
«περί καταστατικού χάρτου της Εκκλησίας της Ελλάδος». 

β) Τις διατάξεις του άρθρου 20 του υπ’ αριθ. 1 /69 Κανο¬ 
νισμού της Ιεράς Συνόδου «περί οργανώσεως και Διοική- 
σεως των Εκκλησιαστικών Σωμάτων και Οργάνων» σε συν¬ 
δυασμό προς το άρθρο 67 του Ν. 590/1977. 

γ) Τις εκ των Ιερών Κανόνων και των Νόμων της Πολι¬ 
τείας απορρέουσες υποχρεώσεις ημών δημιουργίας 
Πνευματικών και Φιλανθρωπικών Έργων προς κάλυψη 
των σχετικών αναγκών του Χριστεπωνύμου Πληρώματος 
και 

δ) Την απόφαση της Διαρκούς Ιεράς Συνόδου, αποφα¬ 
σίζουμε: 

Τη σύσταση και λειτουργία του Πνευματικού Ιδρύματος 
με την επωνυμία «ΕΝΟΡΙΑΚΟ ΠΝΕΥΜΑΤΙΚΟ ΚΕΝΤΡΟ 
ΦΑΡΩΝ - ΤΑ ΕΙΣΟΔΙΑ ΤΗΣ ΘΕΟΤΟΚΟΥ». 

Ο τρόπος Διοικήσεως και λειτουργίας του Ιδρύματος 
τούτου θα διέπεται από τους ορισμούς Ειδικού Κανονι¬ 
σμού, ως κατωτέρω, εγκρινομένου παρά της Ιεράς Συνό¬ 
δου της Εκκλησίας της Ελλάδος και δημοσιευομένου εις 
το επίσημο Δελτίο «ΕΚΚΛΗΣΙΑ» και την Εφημερίδα της 
Κυβερνήσεως. 

Πάτρα, 11 Απριλίου 1994 

Ο Μητροπολίτης 

ΙΟ Πατρών ΝΙΚΟΔΗΜΟΣ 

ΚΑΝΟΝΙΣΜΟΣ 

ΕΝΟΡΙΑΚΟΥ ΠΝΕΥΜΑΤΙΚΟΥ ΚΕΝΤΡΟΥ ΦΑΡΩΝ - ΤΑ 
ΕΙΣΟΔΙΑ ΤΗΣ ΘΕΟΤΟΚΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΠΑΤΡΩΝ 

ΚΕΦΑΛΑΙΟΝ Α’ 

ΑΡΘΡΟ Ιο 

Τίτλος - Έδρα 

Στην Ενορία των ΕΙΣΟΔΙΩΝ ΤΗΣ ΘΕΟΤΟΚΟΥ Φαρών 
της Ι.Μ. Πατρών, συστήνεται Εκκλησιαστικό Ίδρυμα, το 
οποίο θα λειτουργεί σε κτίριο που ανεγείρεται για το 
σκοπό αυτό, παραπλεύρως του Ιερού Ναού, σε οικόπεδο 
ιδιοκτησίας του, με την επωνυμία «ΕΝΟΡΙΑΚΟ ΠΝΕΥΜΑ¬ 
ΤΙΚΟ ΚΕΝΤΡΟ ΦΑΡΩΝ - ΤΑ ΕΙΣΟΔΙΑ ΤΗΣ ΘΕΟΤΟΚΟΥ» 
που θα διέπεται από τον παρακάτω Κανονισμό Λειτουρ¬ 
γίας. 

ΑΡΘΡΟ 2ο 
Σκοπός 

Σκοπός του ενοριακού Πνευματικού Κέντρου είναι να 
παρέχει πληρέστερη και αρτιότερη ποιμαντική, κοινωνική 
και πολιτιστική δράση στα πλαίσια της Ορθοδόξου Καθο¬ 
λικής Εκκλησίας, του αρχαίου Ελληνικού πνεύματος και 
του Ελληνοχριστιανικού πολιτισμού. 

ΑΡΘΡΟ 3ο 

Μέσα για την επίτευξη των σκοπών 

Η επίτευξη του σκοπού θα επιτυγχάνεται: 

1) Με την αξιοποίηση του ανθρώπινου πνευματικού δυ¬ 
ναμικού της Ενορίας και την συνδρομή ικανών πνευματι¬ 
κών ανθρώπων, κληρικών και λαϊκών, καθώς και όσων κα¬ 
τάγονται από την Κοινότητα Φαρών και κατοικούν στην 
λοιπή Ελλάδα και το Εξωτερικό. 

2) Από την Πνευματική, Λειτουργική, Κατηχητική και 
Ποιμαντική Διακονία της Ενορίας (θειον Κήρυγμα, Εσπε¬ 
ρινές, ομιλίες, θεία Λειτουργία και Κατηχητικά Σχολεία). 

3) Με την έρευνα και προώθηση δε δημόσιες συζητή¬ 
σεις των προβλημάτων που απασχολούν τους κατοίκους 
της Ενορίας και της Κοινότητας Φαρών γενικότερα (Οργά¬ 
νωση διαλέξεων, σεμιναρίων και δημοσίων συζητήσεων). 

4) Με τη συγκέντρωση λαογραφικού υλικού για τη συνέ¬ 
χιση της λαϊκής τοπικής παράδοσης και της ευρύτερης πε¬ 
ριοχής του τέως Δήμου Φαρών. 

5) Με την οργάνωση φιλανθρωπικών, ψυχαγωγικών εκ¬ 
δηλώσεων και εκθέσεων. 

6) Με τη δημιουργία ομίλου παραδοσιακών χορών, βυ¬ 
ζαντινής χορωδίας, πινακοθήκης με έργα ντόπιων καλλι¬ 
τεχνών, βιβλιοθήκης, κινηματογραφικών προβολών και 
θεατρικών παραστάσεων. 

ΚΕΦΑΛΑΙΟΝ Β' 

ΑΡΘΡΟ 4ο 

Κεντρική οργάνωση - διοίκηση 

Το Ενοριακό Πνευματικό Κέντρο υπόκειται στην Πνευ¬ 
ματική και Διοικητική εποπτεία της Ι.Μ. Πατρών και διοι- 
κείται από πενταμελές Διοικητικό Συμβούλιο και απαρτί¬ 
ζεται από: 

α) Τον εκάστοτε Πρόεδρο του Εκκλησιαστικού Συμβου¬ 


λίου ως Πρόεδρο. 

β) Από δύο μέλη του Εκκλησιαστικού Συμβουλίου και 

γ) Από δύο μέλη της Ενορίας, που διακρίνονται για την 
Πνευματική τους κατάρτιση και ωριμότητα. 

Τα μέλη του Διοικητικού Συμβουλίου διορίζονται για μία 
τριετία από το Μητροπολίτη Πατρών ύστερα από έγγραφη 
πρόταση του Προέδρου του Εκκλησιαστικού Συμβουλίου. 

Το Δ.Σ. του Πνευματικού Κέντρου συγκροτείται σε 
σώμα εκλέγοντας Αντιπρόεδρος, Ταμία και Γενικό Γραμ¬ 
ματέα. 

ΑΡΘΡΟ 5ο 
Αρμοδιότητες 

Αρμοδιότητες του Δ.Σ. του Ενοριακού Πνευματικού Κέ¬ 
ντρου είναι οι εξής: 

1) Αποφασίζει σε κάθε θέμα που αφορά στην εκπλή¬ 
ρωση των επιδιωκόμενων σκοπών του με σχετική πλειο- 
ψηφία των παρόντων μελών και σε περίπτωση ισοψηφίας 
υπερισχύει η ψήφος του Προέδρου. 

2) Συνεργάζεται με το Εκκλησιαστικό Συμβούλιο του Ιε¬ 
ρού Ναού Εισόδια της Θεοτόκου και την Τοπική Αυτοδιοί¬ 
κηση για την προαγωγή και επίτευξη των σκοπών του και 
διορίζει και το αναγκαίο προσωπικό. 

3) Μεριμνά για την εξεύρεση οικονομικών πόρων και την 
καλή και σωστή λειτουργία του. 

4) Συνέρχεται τακτικά κάθε τρίμηνο και έκτακτα μετά 
από πρόσκληση του Προέδρου, η αίτηση τριών τουλάχι¬ 
στον μελών του Δ.Σ. Για την ύπαρξη απαρτίας πρέπει να 
παρευρίσκονται ο Πρόεδρος ή με εντολή του ο Αντιπρόε¬ 
δρος και τα δύο τουλάχιστον από τα μέλη του Δ.Σ. 

ΑΡΘΡΟ θο 

Το Ενοριακό Πνευματικό Κέντρο διατηρεί διαχειριστικά 
Βιβλία (Βιβλίο Πρακτικών, Ταμείου και σχετικούς φακέλ- 
λους). 

Ο ετήσιος προϋπολογισμός και Απολογισμός του Ιδρύ¬ 
ματος εγκρίνεται από το Μητροπολιτικό Συμβούλιο της 
ί.Μ. Πατρών. 

Τα δε βιβλία και γραμμάτια εισπράξεων θεωρούνται από 
την Ι.Μ. Πατρών. 

ΑΡΘΡΟ 7ο 

Πόροι του Ενοριακού Πνευματικού Κέντρου 

Πόροι του Ιδρύματος θα είναι: 

1) Ετήσια επιχορήγηση από τον Ενοριακό Ιερό Ναό των 
ΕΙΣΟΔΙΩΝ ΤΗΣ ΘΕΟΤΟΚΟΥ. 

2) Από κάθε φύσεως προαιρετικές εισφορές, δωρεές ή 
κληρονομιές και κληροδοτήματα. 

3) Έσοδα από τις ίδιες του τις εκδηλώσεις. 

4) Από κάθε παροχή του κράτους ή άλλη νόμιμη επιχο¬ 
ρήγηση. 

ΑΡΘΡΟ 8ο 

Το τυχόν χρηματικό πλεόνασμα της διαχειρίσεως κατα¬ 
τίθεται σύμφωνα με τα ισχύοντα για τους Ενοριακούς I. 
Ναούς. 

Τις τραπεζικές επιταγές για την ανάληψη των καταθέ¬ 
σεων συνυπογράφουν ο Πρόεδρος και ο Ταμίας του Διοι¬ 
κητικού Συμβουλίου. 

ΚΕΦΑΛΑΙΟΝ Γ' 


θώνεται ο εσφαλμένος αριθμός «4313.16.3.94» στον 
ορθό «4313.16/3/94». 


ΑΡΘΡΟ 9ο 

Σφραγίδα, τελικές διατάξεις 

Το «Ενοριακό Πνευματικό Κέντρο» φέρει σφραγίδα με 
τον τίτλο «Ι.Μ. Πατρών Πνευματικό Κέντρο Ιερού Ναού ΕΙ- 
ΣΟΔΙΑ ΤΗΣ ΘΕΟΤΟΚΟΥ ΦΑΡΩΝ» που στο κέντρο έχει 
την εικόνα των Εισοδίων της Θεοτόκου. 

ΑΡΘΡΟ 10ο 

Το Ενοριακό Πνευματικό Κέντρο καταργείται με από¬ 
φαση του Μ.Σ. της Ιερός Μητροπόλεως Πατρών, όταν δεν 
εκπληρώνει τις εκκλησιολογικές προϋποθέσεις του. Κάθε 
κινητό και ακίνητο περιουσιακό του στοιχείο, ακόμη και οι¬ 
κονομικό, μεταβιβάζεται χωρίς καμμία άλλη ενέργεια, 
στον Ενοριακό Ιερό Ναό των Εισοδίων της Θεοτόκου Φα¬ 
ρών. 

ΑΡΘΡΟ 11ο 

Ο παρών ΚΑΝΟΝΙΣΜΟΣ ισχύει από τότε που θα δημο- 
σιευθεί σύμφωνα με το Νόμο, στο επίσημο δελτίο «ΕΚ¬ 
ΚΛΗΣΙΑ» και την Εφημερίδα της Κυβερνήσεως. 

Κάθε τροποποίησή του μπορεί να γίνει με απόφαση του 
Δ.Σ. και ύστερα από έγκριση της Ιεράς Μητροπόλεως Πα¬ 
τρών. 


ΑΡΘΡΟ 12ο 
Κάλυψη Δαπάνης 

Από τις διατάξεις του Κανονισμού αυτού προκαλείται 
δαπάνη σε βάρος του προϋπολογισμού του Νομικού Προ¬ 
σώπου της Ιεράς Μητροπόλεως Πατρών, το ύψος της 
οποίας δεν μπορεί να προσδιοριστεί. 


2. Στη δημοσιευθείσα στη σελ. 2766 του ΦΕΚ 311/ 
22.4.94 (τ.Β') κοινή Απόφαση Γενικών Γραμματέων 
Υπουργ. Προεδρίας της Κυβ/σης και Εμπ. Ναυτιλίας διορ¬ 
θώνεται ως εξής: Αντί του εσφαλμένου «συμπληρώνεται ο 
παραλειφθείς αριθμός της απόφασης “4313.16/2/94” και 
στην παράγραφο δ. επιφέρεται η εξής διόρθωση: αντί του 
εσφλαμένου «Μια (1) κοινωνική λειτουργό για τον Ο.Ν./ 
Πειραιά με πτυχίο ή δίπλωμα ΤΕΙ της ημεδαπής ή ισοτίμων 
σχολών....» τίθεται το ορθό «Μια (1) κοινωνική λειτουργό 
για τον Ο.Ν./Πειραιά με πτυχίο ή δίπλωμα ΤΕΙ της ημεδα¬ 
πής ή ισότιμων τίτλων σχολών...... 

(Από το Υπουργείο Εμπορικής Ναυτιλίας) 

-♦- 


(15) 

Στην ΕΡ/779/11.4.94 απόφαση του Νομάρχη Ηρα¬ 
κλείου η οποία δημοσιεύθηκε στο ΦΕΚ 332/τ.Β7 
4.5.1994 διορθώνεται το εσφαλμένο «Για κάθε έτος συμ¬ 
μετοχής στο ΚΑΦ από 31 -35 αυξάνεται κατά ογδόντα πέ¬ 
ντε χιλ. εκατόν τρεις (85.103) δρχ. του ανωτάτου ποσού 
της αποζημιώσεως ανερχομένου στο ποσό των τριών εκα¬ 
τομμυρίων τετρακοσίων ογδόντα μία χιλ. τριακοσίων εξή¬ 
ντα οκτώ δρχ. (3.481.368). 

στο ορθόν «Για κάθε έτος συμμετοχής στο ΚΑΦ από 
31-35 αυξάνεται κατά ογδόντα πέντε χιλ. εκατόν τρεις 
(85.103) δρχ. του ανωτάτου ποσού της αποζημιώσεως 
ανερχομένου στο ποσό των τριών εκατομμυρίων εξήντα 
οκτώ χιλ. οκτακόσιων εξήντα επτά (3.468.867) δρχ.». 

(Από τη Νομαρχία Ηρακλείου) 

-♦- 


-^- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

1. Στη δημοσιευθείσα στη σελ. 2767 του ΦΕΚ 311/ 
22.4.94 (τ.Β') κοινή Απόφαση των Γενικών Γραμματέων 
Υπουργ. Προεδρίας της Κυβ/σης και Εμπ. Ναυτιλίας διορ¬ 


(16) 

Στο ΦΕΚ 923/23.12.93 (τ. Β') στο οποίο δημοσιεύθηκε 
η 4689/3.12.1993 απόφαση του Νομάρχη Κοζάνης «Σύ¬ 
σταση ΚΑΠΗ στο Δήμο Λιανής» στην παράγραφο 4α διορ¬ 
θώνεται το εσφαλμένο ο εκάστοτε Δήμαρχος «Αττικής» 
αντί του ορθού ο εκάστοτε Δήμαρχος Λιανής. 

(Από τη Νομαρχία Κοζάνης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




